Konfederasyonê Komelan ê Kurdîstanijan ê Almanya (KON-MED) seba çalakîyan û rayraşîyayîşan ê vera îşxalê dewleta tirke yê 17-18ê temmuze eşkerayîyêke daye û venga her kesî da ke tewrê çalakî û rayraşîyayîşan bibo.
Vengdayîşê KON-MEDî wina yo:
''Rejîmê faşîstî yê AKP-MHPyî perey zî Amed û Dîlokî de operasyonanê qirkerdişê sîyasîyî de xeylêk cinîyî dest bend kerdî. Şarê kurdî têkoşînî ra fek vera nêda û do nêdo.  Têna serewedaritiş û yewîye verê qirkerdişan gênê.
Ma serrgêra ci ya 38. de Xoverdayîşê Rojeyê Mergî yê Pîlî rê zî selam kenê. Sere de şarê ma dostê ma na roje sey Roja Rûmetê Neteweyî yê 14ê Temmuze do pêşwazî bikerê.
Seba ke ma bale biancê hêrişanê dewleta tirke yê vera Şingal û êzidîyan, wayîrê nînan bivejîyê 17-18ê temmuze de Celle ra heta Hannoverî rayraşîyayîşêkê pîlî yê di rojan  do bikerê.
Ma venga şarê xo, cinî, ciwan û pêro bawermendan, şorişgêran, demokratan danê ke seba ke têkoşîn bêro pîlkerdene û serkewtiş bêro destvistene tewrê rayraşîyayîşê 17-18ê temmuze, Roja Rûmetê Neteweyî yê 14ê Temmuze û aktîvîteyanê seba serrgêra Şorişê Rojawanî bibê.''
